# Epistula apostolorum

### A Wikipédiából, a szabad lexikonból.

Epistula apostolorum (latin, a.m. Az apostolok levele), az apokrif evangéliumok körébe tartozó ókeresztény irodalmi mű. Formáját tekintve a 11 apostol közös levele (lásd még apostoli levelek), a négy világtáj egyházaihoz, amelyben elmondják a Jézustól feltámadása után Galileában mintegy végrendeletként kapott kinyilatkoztatást. A mű az ókeresztény irodalom két műfajának, az evangéliumnak és az apostoli leveleknekformai kereteit teológiai-dogmatikai célokra használja fel, s a gnózis, név szerint Simon mágus és Kérinthosz ellen folytat polémiát, miközben számos, az evangéliumokból ismert életrajzi epizódot színesebben, részletezőbben újra elmond. Tanai a gnózis és a kereszténység egybeolvadását bizonyítják, szemlélete ugyan távol áll a szélsőséges gnózistól, de oly sok elemet vesz át tőle, hogy később nem kerülhette el az eretnekség vádját. A mű a Kr. u. II. században, görögül íródhatott, eredeti szövege elveszett, s néhány latin töredéken kívül csak – egymástól is eltérő – kopt és etióp fordításai maradtak ránk.

## [szerkesztés] Források

- Teológiai kislexikon

A lap eredeti címe "http://hu.wikipedia.org../../../e/p/i/Epistula_apostolorum.html"

Kategória: Ókeresztény irodalom

##### Views

- Szócikk
- Vitalap
- Aktuális változat

##### Keresés